62021CO0316_INF
Digriet tal-Qorti tal-Ġustizzja (Id-Disa’ Awla) tas‑6 ta’ Ottubru 2021 – Monument Vandekerckhove
(Kawża C‑316/21) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Direttiva 2014/24/UE – Żvolġiment tal-proċedura – Għażla tal-parteċipanti u għoti ta’ kuntratti – Artikolu 63 – Offerent li jagħmel użu mill-kapaċitajiet ta’ entità oħra sabiex jissodisfa r-rekwiżiti tal-awtorità kontraenti – Nuqqas ta’ osservanza tal-kundizzjonijiet rigward il-kapaċitajiet tekniċi u professjonali tal-offerent mill-entità li l-offerent għandu intenzjoni li jagħmel użu mill-kapaċitajiet tagħha – Obbligu li l-imsemmi offerent ikun jista’ jissostitwixxi l-imsemmija entità – Prinċipju ta’ proporzjonalità”
Approssimazzjoni tal-leġiżlazzjonijiet – Proċeduri ta’ għoti ta’ kuntratti pubbliċi għal xogħlijiet, għal provvisti u għal servizzi – Direttiva 2014/24 – Għoti ta’ kuntratti – Kawżi ta’ esklużjoni mill-parteċipazzjoni f’sejħa għal offerti – Offerent li jagħmel użu mill-kapaċitajiet ta’ entità oħra – Kriterji ta’ selezzjoni mhux issodisfatti minn din l-entità – Obbligu tal-awtorità kontraenti li titlob lill-offerent is-sostituzzjoni tal-entità – Osservanza tal-prinċipji ta’ ugwaljanza fit-trattament u ta’ proporzjonalità
(Direttiva tal-Parlament Ewropew u tal-Kunsill 2014/24, Artikoli 18(1) u 63(1))
(ara l-punti 36, 39, 40, 42 sa 45, u d-dispożittiv)
Dispożittiv
It-tieni subparagrafu tal-Artikolu 63(1) tad-Direttiva 2014/24/UE tal-Parlament Ewropew u tal-Kunsill tas-26 ta’ Frar 2014 dwar l-akkwist pubbliku u li tħassar id-Direttiva 2004/18/KE, moqri flimkien mal-prinċipji ta’ ugwaljanza fit-trattament, ta’ nondiskriminazzjoni u ta’ proporzjonalità kif stabbiliti fl-Artikolu 18(1) ta’ din id-direttiva, għandu jiġi interpretat fis-sens li, meta tikkonstata li entità li operatur ekonomiku għandu intenzjoni li jagħmel użu mill-kapaċitajiet tagħha ma tissodisfax il-kriterji ta’ selezzjoni, l-awtorità kontraenti hija obbligata li titlob lil dan l-operatur li jissostitwixxi din l-entità, jekk ma jkunx jixtieq jiġi eskluż mill-proċedura ta’ għoti tal-kuntratt pubbliku kkonċernat.
(
1
)	ĠU C 320, 9.8.2021.